ଇଣ୍ଡିଆନ୍ ପ୍ରିମିୟର ଲିଗର ପରବର୍ତ୍ତୀ ଋତୁ ପାଇଁ ନୂତନ ଦଳ ସହିତ ମେଗା ନିଲାମ ପାଇଁ ପ୍ରସ୍ତୁତି ଚାଲିଛି । ଟୁର୍ନାମେଣ୍ଟର ଏକ ଅଂଶ ଭାବରେ ୮ ଟି ଦଳକୁ ସେମାନଙ୍କ ଚାରି ଖେଳାଳିଙ୍କୁ ରଖିବା ପାଇଁ ବିକଳ୍ପ ଦିଆଯାଇଛି । ଏହି ପ୍ରକ୍ରୀୟାର ଆଜି ଶେଷ ଦିନ ହୋଇଥିବାରୁ ପ୍ରଶଂସକଙ୍କ ମଧୟରେ ଉତ୍କଣ୍ଠା ଦେଖିବାକୁ ମିଳିଛି । ଫ୍ରାଞ୍ଚାଇଜ୍ ଦଳ ପଞ୍ଜାବ କିଙ୍ଗ୍ସ ଛାଡିବାକୁ ମନସ୍ଥ କରିଥିବା କ୍ୟାପଟେନ କେ.ଏଲ୍ ରାହୁଲ ନୂତନ ଦଳରେ ଯୋଗଦେବେ ବୋଲି ଜଣାଯାଇଛି। ସୂଚନା ଅନୁଯାୟୀ, ଲକ୍ଷ୍ନୌ ଦଳ ତାଙ୍କୁ ଅଧିନାୟକ କରିବାକୁ ଚାହୁଁଛନ୍ତି।
କାନପୁରରେ ଚାଲିଥିବା ଭାରତ ଏବଂ ନ୍ୟୁଜିଲାଣ୍ଡ ମଧ୍ୟରେ ଚାଲିଥିବା ଟେଷ୍ଟ ମ୍ୟାଚ୍ ଡ୍ର ସହିତ ଶେଷ ହୋଇଛି । ଏହି ଉତ୍କଣ୍ଠାପୁର୍ଣ୍ଣ ମୁକାବିଲା ପାଞ୍ଚ ଦିନ ଧରି ଚାଲିଥିଲା । ତେବେ ଏହାର ମୁଳ କାରଣ ହେଉଛି ସୁନ୍ଦର ପିଚ୍ । ଆଉ ଏହି ସୁନ୍ଦର ପିଚ୍ ପ୍ରସ୍ତୁତ କରିବା ପାଇଁ ଗ୍ରୀନ୍ ପାର୍କର ଗ୍ରାଉଣ୍ଡ ଷ୍ଟାଫ୍ଙ୍କ ୩୫ ହଜାର ଟଙ୍କା ଦେଇଛନ୍ତି ଭାରତୀୟ ଦଳର କୋଚ୍ ରାହୁଲ ଡ୍ରାଭିଡ୍ । ସେ ସର୍ବଦା ଅନ୍ୟମାନଙ୍କଠାରୁ ଭିନ୍ନ ରହିଆସିଛନ୍ତି ଏବଂ ନ୍ୟୁଜିଲାଣ୍ଡ ବିପକ୍ଷ ପ୍ରଥମ ଟେଷ୍ଟ ପାଇଁ ଏକ କ୍ରୀଡ଼ା ପିଚ୍ ପ୍ରସ୍ତୁତ କରିବା ପାଇଁ ଶିବ କୁମାରଙ୍କ ନେତୃତ୍ୱରେ ଗ୍ରାଉଣ୍ଡ ଷ୍ଟାଫ୍ଙ୍କୁ ପୁରସ୍କାର ଦେଇ ଭାରତର ନୂତନ ମୁଖ୍ୟ ପ୍ରଶିକ୍ଷକ ରାହୁଲ ଦ୍ରାବିଡ ଏହାକୁ ପୁଣି ଥରେ ପ୍ରମାଣ କରିଛନ୍ତି।
ରବିଚନ୍ଦ୍ରନ୍ ଅଶ୍ୱିନ୍ ତାଙ୍କର ୪୧୮ ତମ ୱିକେଟ୍ ନେଇ ହରଭଜନ ସିଂଙ୍କ ୪୧୭ ଟେଷ୍ଟ ୱିକେଟ୍ ଅତିକ୍ରମ କରି ଟେଷ୍ଟରେ ଭାରତ ପାଇଁ ତୃତୀୟ ସର୍ବାଧିକ ୱିକେଟ୍ ନେଇଥିବା ଖେଳାଳୀ ହୋଇଛନ୍ତି। ଆଇସିସି ପୁରୁଷ ଟେଷ୍ଟ ବୋଲିଂ ର଼୍ୟାଙ୍କିଙ୍ଗରେ ଦ୍ୱିତୀୟ ସ୍ଥାନରେ ଥିବା ଅଶ୍ୱିନ୍ କାନପୁରରେ ଭାରତ ଏବଂ ନ୍ୟୁଜିଲ୍ୟାଣ୍ଡ ମଧ୍ୟରେ ପ୍ରଥମ ଟେଷ୍ଟ ମ୍ୟାଚର ପଞ୍ଚମ ଦିନରେ ନ୍ୟୁଜିଲ୍ୟାଣ୍ଡର ଟମ ଲାଥାମଙ୍କ ୱିକେଟ୍ ନେଇ ଏହି ମାଇଲଖୁଣ୍ଟ ହାସଲ କରିଛନ୍ତି। ଏହାପୂର୍ବରୁ ରବିବାର ଦିନ ମ୍ୟାଚର ଚତୁର୍ଥ ଦିନରେ ଅଶ୍ୱିନ ୱିଲ ୟଙ୍ଗଙ୍କ ୱିକେଟ ସହିତ ହରଭଜନଙ୍କ ସମକକ୍ଷ ହୋଇଥିଲେ।
କାନପୁରର ଗ୍ରୀନ୍ ପାର୍କ ଷ୍ଟାଡିୟମରେ ଭାରତ ଏବଂ ନ୍ୟୁଜିଲ୍ୟାଣ୍ଡ ମଧ୍ୟରେ ଚାଲିଥିବା ଦୁଇ ମ୍ୟାଚ୍ ବିଶିଷ୍ଟ ଟେଷ୍ଟ ସିରିଜର ପ୍ରଥମ ମ୍ୟାଚ୍ ଡ୍ରରେ ଶେଷ ହୋଇଛି। ଏହି ରୋମାଞ୍ଚକର ମ୍ୟାଚ୍ରେ ବିଜୟଠାରୁ ଗୋଟିଏ ୱିକେଟ୍ ଦୂରରେ ରହିଥିବାରୁ ଭାରତୀୟ ଦଳ ନ୍ୟୁଜିଲ୍ୟାଣ୍ଡର ଶେଷ ୱିକେଟ୍ ହାସଲ କରିପାରିଲାନାହିଁ । ଆଇସିସି ବିଶ୍ୱ ଟେଷ୍ଟ ଚାମ୍ପିୟନଶିପ୍ର ନୂତନ ସିଜନରେ ଭାରତର ଦ୍ୱିତୀୟ ମ୍ୟାଚ୍ ଡ୍ର ହୋଇଛି।
କାନପୁର ଟେଷ୍ଟଃ ହରଭଜନ ସିଂହଙ୍କ ଏହି ରେକର୍ଡ ଅତିକ୍ରମ କରିବେ ରବିଚନ୍ଦ୍ରନ ଅଶ୍ବିନ୍!
କଳିଙ୍ଗ ଷ୍ଟାଡିୟମରେ ଏଫ୍ଆଇଏଚ୍ ହକି ପୁରୁଷ ଜୁନିୟର ଚାଲିଥିବା ବିଶ୍ୱକପ୍ର କ୍ୱାର୍ଟର ଫାଇନାଲରେ ଭାରତ ପ୍ରବେଶ କରିଛି । ପୁଲ୍ ' ବି'ର ଶନିବାର ଅନୁଷ୍ଠିତ ଶେଷ ଲିଗ୍ ମ୍ୟାଚରେ ଭାରତ ୮-୨ ଗୋଲରେ ପୋଲାଣ୍ଡକୁ ହରାଇ ଦେଇଛି । ପୁଲ୍ ' ବି'ରେ ଭାରତ ୬ ପଏଣ୍ଟ ସହିତ ଦ୍ବିତୀୟ ସ୍ଥାନରେ ରହିଛି । ୩ଟି ମ୍ୟାଚ ଖେଳି ୨ଟିରେ ବିଜୟ ହାସଲ କରିଛି।
ଭାରତର ପୂର୍ବତନ ଅଧିନାୟକ ତଥା ଅଲରାଉଣ୍ଡର କପିଲ ଦେବ ହାର୍ଦ୍ଦିକ ପାଣ୍ଡ୍ୟାଙ୍କ ଜଣେ ଅଲରାଉଣ୍ଡର ହେବା ଉପରେ ପ୍ରଶ୍ନ ଉଠାଇଛନ୍ତି । ଯେତେବେଳେ ସେ ଆଦୌ ବୋଲିଂ ନକରନ୍ତି ସେତେବେଳେ ତାଙ୍କୁ ଅଲରାଉଣ୍ଡର କୁହାଯାଇପାରିବ କି ନାହିଁ ବୋଲି ସେ ପ୍ରଶ୍ନ କରିଛନ୍ତି । ନିକଟରେ ଶେଷ ହୋଇଥିବା ଟି -୨୦ ବିଶ୍ୱକପ ୨୦୨୧ ରେ ହାର୍ଦ୍ଦିକ ପାଣ୍ଡ୍ୟା ଭାରତ ପାଇଁ କେବଳ ଦୁଇଟି ମ୍ୟାଚ୍ ବୋଲିଂ କରିଥିଲେ ଏବଂ ଟିମ୍ ଇଣ୍ଡିଆ ମଧ୍ୟ ଏହି ଟୁର୍ନାମେଣ୍ଟର ସେମିଫାଇନାଲରେ ପ୍ରବେଶ କରିପାରି ନାହିଁ। ହାର୍ଦ୍ଦିକ ପାଣ୍ଡ୍ୟା ତାଙ୍କ ଫିଟନେସ୍ ବିଷୟରେ ଖୋଲାଖୋଲି କିଛି କହି ନାହାଁନ୍ତି ଏବଂ ତାଙ୍କୁ ମଧ୍ୟ ଅନେକ ସମାଲୋଚନା ଚରାଯଅଇଛି । ତେବେ ସୂଚନା ମୁତାବକ ପାଣ୍ଡ୍ୟାଙ୍କୁ ଆଗାମୀ ସିରିଜ୍ ପାଇଁ ଏନସିଏ ରେ ଆସି ତାଙ୍କ ଫିଟ୍ନେସ୍ ପରିକ୍ଷା ଦେବାକୁ କୁହାଯାଇଛି ।
